คบกับคนไม่ฝักใจทางเพศในฐานะคนรัก เข้าใจภาวะไม่ฝักใจทางเพศ
เช่นเดียวกับมิตรภาพ ความสัมพันธ์ระหว่างแม่กับลูกสาว ความสัมพันธ์ระหว่างพ่อกับลูกชาย และความสัมพันธ์ฉันท์เพื่อน (ที่ไม่เกี่ยวข้องกับความใคร่) ในแบบอื่นๆ อีกมากมายนับไม่ถ้วน ความสัมพันธ์เชิงชู้สาวก็มีหลายแบบนอกเหนือไปจากความสัมพันธ์ในฐานะคนรักที่มีความใคร่เข้ามาเกี่ยว การคบกับคนไม่ฝักใจทางเพศในฐานะคนรักอาจเปิดโลกทัศน์ให้คุณเห็นความสัมพันธ์ในแบบอื่นๆ ซึ่งอาจจะได้แก่:   ความสัมพันธ์แบบคนรักที่ไม่มีเรื่องเพศเข้ามาเกี่ยว มักจะหมายถึงความสัมพันธ์ที่เกี่ยวข้องกับการแสดงความรักใคร่ทางกาย การเคล้าเคลีย และการยึดมั่นในความสัมพันธ์ ความสัมพันธ์แบบไม่ใช่คนรักที่ไม่มีเรื่องเพศเข้ามาเกี่ยว หมายถึงการยึดมั่นในความสัมพันธ์ของกันและกันอย่างแรงกล้า แม้ว่าความสัมพันธ์แบบนี้อาจจะมีการแสดงความรักใคร่ทางกายอยู่บ้าง แต่จะไม่มีความรู้สึกทางเพศหรือความรักใคร่แบบชู้สาวเข้ามาเกี่ยว ไม่ว่าสภาพแวดล้อมจะเป็นอย่างไร การคบกันก็คือการเรียนรู้อีกฝ่ายให้มากขึ้น การคบกับคนที่ไม่ฝักใจทางเพศก็ไม่ต่างกัน กุญแจสำคัญของความสัมพันธ์ใดๆ ก็แล้วแต่คือการพูดคุยกันอย่างเป็นอิสระและเปิดใจ คุณต้องหารือเกี่ยวกับขอบเขตส่วนตัวของแต่ละคนตั้งแต่เนิ่นๆ เพื่อที่คนรักจะได้รู้ว่าอะไรทำได้ อะไรทำไม่ได้ อะไรที่คาดหวังจากอีกฝ่ายได้ และอะไรที่คาดหวังจากอีกฝ่ายไม่ได้ ถ้าคุณไม่แน่ใจอะไร วิธีที่ดีที่สุดก็คือถามออกไปนั่นเอง!  คุณต้องไม่รู้สึกไม่พอใจถ้าคนที่คุณคบด้วยเขาบอกคุณตรงๆ ว่าเขาเป็นคนไม่ฝักใจทางเพศ มันไม่ได้เป็นข้อแก้ตัวและไม่ใช่ว่าเขาต้องการจะเลิกกับคุณ เขาแค่พยายามที่จะซื่อสัตย์และเปิดใจกับคุณเท่านั้นเอง คนไม่ฝักใจทางเพศมักจะมีชีวิตคู่หรือมีความสัมพันธ์ฉันท์คนรัก แต่ว่าคนๆ นั้นจะเปิดใจให้ความสัมพันธ์ทางกายหรือความสัมพันธ์ทางเพศหรือไม่นั้นก็ขึ้นอยู่กับแต่ละบุคคล แต่การคบกันในฐานะคนรักก็ไม่จำเป็นว่าจะต้องมีความสัมพันธ์ทางกายหรือทางเพศเสมอไป คนสองคนสามารถพัฒนาความสัมพันธ์ทางอารมณ์หรือความสัมพันธ์แบบคนรักที่แข็งแกร่งได้โดยที่อาจจะมีหรือไม่มีเรื่องเพศเป็นส่วนประกอบ เพราะความใกล้ชิดนั้นเป็นมากกว่าแค่การสัมผัสกันทางกายหรือกิจกรรมทางเพศ  คนรักที่ไม่ฝักใจทางเพศอาจจะหรืออาจจะไม่เปิดใจเรื่องกิจกรรมทางเพศ เพราะฉะนั้นต้องพูดคุยกันให้รู้เรื่องเพื่อที่ทุกฝ่ายที่เกี่ยวข้องจะได้เข้าใจตรงกัน ความรู้สึกสุขสมทางเพศนั้นต่างจากความรู้สึกดึงดูดทางเพศ และคนไม่ฝักใจทางเพศบางคนก็สามารถมีความสุขกับเซ็กส์ได้ ในทางตรงกันข้าม คนไม่ฝักใจทางเพศบางคนอาจจะไม่สนใจเซ็กส์เลยและไม่ยินยอมพร้อมใจที่จะอยู่ในความสัมพันธ์ที่มีเซ็กส์เข้ามาเกี่ยวข้อง ภาวะไม่ฝักใจทางเพศนั้นไม่ใช่การเลือกหรือความพึงพอใจเช่นเดียวกับการรักเพศตรงข้ามและการรักเพศเดียวกัน ภาวะไม่ฝักใจทางเพศไม่ได้เป็นปัญหาหรือความผิดปกติ และก็ไม่ได้เกิดจากการถูกทำร้ายหรือการใช้ความรุนแรง คนไม่ฝักใจทางเพศไม่ต้องการการบำบัดและไม่เปลี่ยนไปตามบุคคลที่เขาคบหาด้วย คนไม่ฝักใจทางเพศบางคนอาจไม่สนใจความสัมพันธ์แบบชู้สาว และอาจจะเปิดใจให้เฉพาะมิตรภาพอันแนบแน่นหรือความสัมพันธ์ที่ไม่ใช่แบบชู้สาวและไม่มีเซ็กส์มาเกี่ยวข้องเท่านั้น ภาวะไม่ฝักใจทางเพศเป็นรสนิยมทางเพศอย่างหนึ่ง คนที่ไม่ฝักใจทางเพศจะไม่รู้สึกถึงแรงดึงดูดทางเพศไม่ว่าจะจากคนเพศไหน อย่างไรก็ตาม คนที่ไม่ฝักใจทางเพศนั้นยังสามารถที่จะมีเซ็กส์ มีความรัก มีคนรักหรือแต่งงานได้ และยังสามารถมีความสัมพันธ์แบบคนรักได้เหมือนคนทั่วไป ภาวะไม่ฝักใจทางเพศไม่ได้เป็นสิ่งที่อธิบายว่าคนๆ นั้นเลือกที่จะทำอะไร แต่เป็นการอธิบายว่าคนๆ นั้นรู้สึกอย่างไรมากกว่า คนไม่ฝักใจทางเพศมีความต้องการทางอารมณ์ รู้สึกมีแรงดึงดูดกับคนอื่น และรู้สึกถูกกระตุ้นได้ด้วย แต่พวกเขาแค่ไม่รู้สึกถึงแรงดึงดูดทางเพศ  คนไม่ฝักใจทางเพศหลายคนอาจเป็นเลสเบี้ยน เกย์ คนรักเพศตรงข้าม คนที่รักทั้งสองเพศ หรือรักทุกเพศ (คือคนที่รู้สึกดึงดูดจากคนทุกเพศหรือทุกรสนิยมทางเพศ) ด้วยเช่นกัน ภาวะไม่ฝักใจทางเพศไม่เหมือนการมีอารมณ์ทางเพศต่ำ ซึ่งอาจมีสาเหตุมาจากปัญหาทางร่างกายหรือสุขภาพ และก็ไม่เหมือนกับการระงับความต้องการทางเพศของตัวเองด้วย เช่นเดียวกับรสนิยมทางเพศอื่นๆ คำว่าไม่ฝักใจทางเพศนั้นเป็นคำจำกัดความทั่วไปที่ไม่ได้อธิบายหรือแสดงภาพคนที่ไม่ฝักใจทางเพศได้ทั้งหมด มนุษย์ทุกคนมีความแตกต่างกันและมีความเป็นปัจเจก และรสนิยมทางเพศก็เป็นแง่มุมหนึ่งของความต้องการ ความปรารถนา ความสนใจ และความรู้สึกดึงดูดท่ามกลางแง่มุมอื่นๆ อีกหลายแง่มุม คิดถึงคำว่าไม่ฝักใจทางเพศว่าเป็นคำกว้างๆ ที่มีความหมายถึงคนที่ไม่ฝักใจทางเพศเลย คนที่ไม่ฝักใจทางเพศเป็นส่วนใหญ่ และคนที่รู้สึกดึงดูดทางเพศกับคนที่รักเท่านั้น  คนที่ไม่ฝักใจทางเพศเป็นส่วนใหญ่คือ คนที่มีประสบการณ์รู้สึกดึงดูดทางเพศบ้างแต่ไม่บ่อยนักหรือในระดับที่น้อยมากๆ คนที่รู้สึกดึงดูดทางเพศกับคนที่รักเท่านั้นหมายถึง คนที่รู้สึกมีแรงดึงดูดทางเพศเฉพาะกับคนที่ผูกพันกันอย่างแนบแน่นเท่านั้น การงดเว้นการร่วมเพศเป็นการเลือกที่จะงดเว้นจากกิจกรรมทางเพศโดยสมัครใจ ในขณะที่การครองโสดถาวรคือการเลือกที่จะงดเว้นกิจกรรมทางเพศและการแต่งงาน (หรือการอยู่กินกันฉันท์แต่งงาน) โดยสมัครใจ การเลือกนี้อาจเป็นเหตุผลทางศาสนา ปรัชญา ศีลธรรม หรือเหตุผลอื่นๆ ภาวะไม่ฝักใจทางเพศคือการไม่รู้สึกถึงแรงดึงดูดทางเพศ แต่ไม่ได้หมายความว่าจะต้องไม่มีสุขสมทางเพศเสมอไป เพราะฉะนั้นคนไม่ฝักใจทางเพศสามารถ:   งดเว้นการร่วมเพศหรือถือครองความโสดถาวร มีกิจกรรมทางเพศโดยการสำเร็จความใคร่ด้วยตนเอง มีกิจกรรมทางเพศกับคนรัก ภาวะไม่ฝักใจทางเพศนั้นเป็นรสนิยมทางเพศที่ต่างไปจากการรักต่างเพศ รักร่วมเพศ รักสองเพศ รักทุกเพศ และรสนิยมทางเพศอื่นๆ แต่ภาวะไม่ฝักใจทางเพศก็ไม่ได้เกี่ยวข้องกับเพศสรีระ อัตลักษณ์ทางเพศ หรือการแสดงออกทางเพศ และการเป็นคนไม่ฝักใจทางเพศก็ไม่ได้หมายความว่าคุณเป็นคนไร้อารมณ์รักใคร่ ซึ่งหมายถึงคนที่ไม่รู้สึกถึงแรงดึงดูดทางอารมณ์เชิงชู้สาวใครเลย
รู้ว่าความสัมพันธ์แต่ละแบบนั้นแตกต่างกัน. พูดคุยกันอย่างเปิดใจ. เข้าใจว่าคุณสามารถมีความสัมพันธ์ใกล้ชิดกับคนไม่ฝักใจทางเพศได้. อย่าคาดหวังว่าคนไม่ฝักใจทางเพศจะเปลี่ยนได้. เรียนรู้ว่าการไม่ฝักใจทางเพศคืออะไร. เข้าใจภาวะไม่ฝักใจทางเพศแบบกว้างๆ. แยกภาวะไม่ฝักใจทางเพศกับการงดเว้นการร่วมเพศและการครองโสดถาวรให้ออก. เรียนรู้ว่าภาวะไม่ฝักใจทางเพศนั้นไม่รวมถึงอะไรบ้าง.
https://www.wikihow.com/Understand-Asexual-People https://www.wikihow.com/Understand-Asexual-People
Dating an Asexual Person Understanding Asexuality